### Beslutning

Godkendt.

### Sagsfremstilling

## Resume og sagens baggrund

Jobcentrets nuværende lokaler er i stort omfang omfattet af rammeaftalen med AP Pension omkring udviklingen af [adresse], og det må derfor forventes, at der inden for en årrække skal findes en permanent løsning omkring Jobcentrets placering. På den korte bane er der imidlertid brug for at etablere en løsning, da flere af Jobcentrets lokaler er udfordret på grund af fugt og skimmelsvamp.

Det har vist sig muligt at leje Torvet 10, og det vil være muligt at indrette en række kontorarbejdspladser dér. I den forbindelse skal der gives en anlægsbevilling.

**Indstillinger**

Direktøren indstiller, at der gives en anlægsbevilling på 1,0 mio. kr. finansieret af kassen til ombygning og indretning af Torvet 10 til kontorfaciliteter til Jobcentret.

## Behandling

Økonomiudvalget og Kommunalbestyrelsen.

## Sagsfremstilling

Jobcenter [adresse] lokaler har lige nu en standard, der ikke umiddelbart står mål med den anvendelse, der er påkrævet. Det påvirker både den direkte drift og arbejdsmiljøet på området. Herudover betyder lokalernes tilstand, at der er relativt store omkostninger til den løbende bygningsdrift.

Der er derfor fundet en midlertidig løsning, hvor Torvet 10 lejes, ombygges og indrettes til kontorarbejdspladser, indtil en mere langtidsholdbar beslutning kan træffes. Jobcentrets funktioner i [adresse] og Rynkevangen 10 flyttes til [adresse] 10, og anvendelsen af [adresse] 10 ophører.

Der vil være omkostninger forbundet med løsningen, men der forventes også at være mindre besparelser på den fremtidige bygningsdrift på [adresse] og [adresse].

Flere af Jobcenterets lokaliteter er en del af AP Pensions bygningsstrategi. Forslaget til løsning skal ses i sammenhæng med den strategi AP Pension har for udvikling af bymidten.

Der er ikke afsat et rådighedsbeløb til projektet, og projektet vil derfor skulle finansieres af kassen. Der søges derfor nu om en anlægningsbevilling på 1,0 mio. kr. finansieret af kassen til ombygning og indretning af kontorarbejdspladser i [adresse] 10.

Der vil være en årlig afledt drift på 465.000 kr. til husleje og forbrug. Beløbet findes inden for den nuværende ramme på arbejdsmarkedsområdet.

## Økonomiske konsekvenser

Der gives en anlægsbevilling på 1,0 mio. kr. finansieret af kassen.

De afledte driftsudgifter vil blive beregnet og indarbejdet i det administrative budgetforslag for 2023.

[adresse] bemærkninger er indarbejdet i sagen.

### Sagens forløb

18-05-2022 Økonomiudvalget
Anbefales.